text: চুয়াডাঙ্গায় সাপের কামড়ে বৃদ্ধার মৃত্যু
  নিউজ ডেস্ক::চুয়াডাঙ্গা দামুড়হুদা উপজেলার বিষ্ঞুপর মাঝের পাড়ায় সাপের কামড়ে সালেহা (৬০) নামের এক বৃদ্ধা নিহত হযেছে। বৃহস্পতিবার (২১ জুন) বিকাল ৬টার দিকে নিজ বসত ঘরে এঘটনা ঘটে। নিহত সালেহা খাতুন উপজেলার বিঞ্ষুপর মাঝের পাড়ার মৃত আলফাজ উদ্দিনের স্ত্রী।
  নিহতের মেয়ে রোকেয়া খাতুন জানান, আজ বিকালে তার মায়ের নিজ বসত ঘরে সাপে কামড় দেয়। এসময় তাকে উদ্ধার করে প্রথমে স্থানীয় কবিরাজের কাছে নেই সেখানে তার কোন উন্নতি না হওয়ায় সালেহা খাতুনকে চুয়াডাঙ্গা সদর হাসপাতালের জরুরি বিভাগে নেওয়া হলে কর্তব্যরত চিকিৎসক মৃত ঘোষণা করেন।
  চুয়াডাঙ্গা সদর হাসপাতালের জরুরি বিভাগের কর্তব্যরত চিকিৎক ডা: শামিমা ইয়াসমিন জানান, রোগী হাসপাতালে আসার আগেই তার মৃত্যু হয়েছে।